Letitia Obeng

**Letitia Eva Takyibea Obeng** FGA (dem born am 10 January 1925) for Anum for Eastern Region be de first Ghanaian woman wey get degree for zoology den de first wey dem award am doctorate. She be known as "de grandmother of female scientists for Ghana".

## Ein early life den education
Dem born Letitia Obeng for Anum for de Eastern Region insyd for 10 January 1925. She attend primary school for Abetifi, Kwahu insyd den middle school for Kyebi insyd. Between 1939 den 1946, she get ein secondary school education for Achimota College. While for school she take de London University International Examination make she continue ein education, courtesy of government scholarship for de University of Birmingham (1948–1952), wer na she be de African female student per for de Edgbaston campus. She graduate from de university plus degree for Zoology insyd. For ein autobiography insyd, she describe ein experience make she cam study for de United Kingdom insyd for de post-war years, wey dey include de prejudices she face.

## Author
Obeng launch ein first book -*Anthology of a Lifetime* for July 2019 insyd. Ebe selection from de distinguished scientist ein talks, speeches, writings den publications she produce during de last 60 years.

## Research den publications
Letitia Obeng ein research den publication dey focus on de environment, health den science education particularly for Africa insyd. Ein doctoral research investigate de aquatic stages of de Simuliidae dem identify as major transmitter of de parasite for river blindness. Dey relate to dis research be ein articles title “Life-history and population studies on the Simuliidae of North Wales” den “The identification of the aquatic stages of the British Simuliidae”. For sam paper dem title "Environmental of Impacts of Four African Impoundments”, Dr. Obeng dey consider de environmental effects of four African dams: Lake Volta, Lake Kariba, Lake Kainji den Lake Nasser. Sam of ein oda research den publications dey include:

* The helminth fauna of rodents of the sub-family Murinae in Ghana. (1965)
* *Man-made lakes (1969).*
* Wildlife in the Volta Basin. *Man-made Lakes (1969);* co-authored with Asibey, E. O. A.
* *Volta Lake: Physical and biological aspects* (1973)
* Should dams be built? The Volta Lake example (1977)
* Too Much or Too Little (1975)
* Starvation or Bilharzia? a rural development dilemma (1978)
* Man's impact on tropical rivers (1981)
* Progress of Science in Africa—in Tradition, Culture and Religion (1986)
* The right to health in tropical agriculture (1992)
Na Obeng sanso be de author of Obeng, Letitia E. (1997). *Parasites, the Sly and Sneaky Enemies inside You*. ISBN 978-9988010171., book dem write mainly give non-scientific audience. Besides ein science-related publications, Letitia Obeng sanso be be author of Obeng, Letitia Eva (2008). *A Silent Heritage: an Autobiography*. ISBN 9789988098834.

## Ein life matter den death
Na Obeng be de sisto of de late Madam Theodosia Okoh, de designer of de Ghana flag. Ein poppie, Very Reverend E.V. Asihene Anad, na he be de Moderator for de Presbyterian Church of Ghana wey ein mommie ein name be Dora Asihene. Na she marry George A. Obeng wey die for 1959 insyd. Dem get three kiddies (two boys den girlie). De British Organizational theorists, professor den author Edward David Asihene "Eddie" Obeng (born 1959) be one of Letitia Obeng ein kiddie.

Obeng die for 23 March 2023, for de age of 98.

## Awards den honours
From 1992 cam 1993, na Obeng be Distinguished International Visitor fellow for Radcliff College. For 1997 insyd, she receive de CSIR Award for Distinguished Career den Service to Science den Technology, de first female make she receive such award. Additionally, dem name de CSIR Laboratory (known as The Letitia Obeng Block) after am for 1997 insyd. Letitia Obeng receive Ghana ein highest national award, Order of the Star of Ghana for 2006 insyd. For 2017 insyd, she receive honorary Doctor of Science degree from KNUST.

## References